
Утвърждавам:…………
Димитрина Николова
Директор на ДГ „Усмивка“

Утв. със Заповед №6/18.09.2025г. 
ПРАВИЛНИК
ЗА ДЕЙНОСТТА НА ДЕТСКА ГРАДИНА “УСМИВКА“
И ПРИЛЕЖАЩИТЕ ФИЛИАЛИ  
Гр. БЛАГОЕВГРАД
за учебна 2025/2026 година
                                                          ГЛАВА ПЪРВА
I. Общи положения

Чл.1.  Настоящият правилник се издава на основание чл. 28, ал.1, т.2 от ЗПУО.
Чл.2. С този правилник се уреждат условията и реда за организиране, функциониране и управление  на ДГ “Усмивка“  и прилежащите филиали в селата Церово и Покровник .
Чл.3. Правилникът определя структурата и функциите на ръководство и управление на детската градина, организацията на образователната дейност, права, задължения и механизми на взаимодействие между участниците в предучилищното образование.

Чл.4.  Правилникът е задължителен за всички лица, намиращи се на територията на детска градина „Усмивка“ – педагогически и непедагогически персонал; ръководители на дейности, които не са дейност на ДГ; родители и други лица, извършващи периодични или епизодични дейности в детската градина. 
II. Статут на детското заведение
Чл.5. (1) Детска градина „Усмивка“ е институция в системата на предучилищното и училищно образование, в която се отглеждат, възпитават, социализират и обучават деца на възраст от две години до постъпването им в първи клас.

(2) Детска градина „Усмивка“ е общинска детска градина с яслена група при целодневна организация на педагогическия процес.

(3) Децата, които навършват  седем години през календарната година, подлежат на училищно обучение.
Чл.6. (1) В Детска градина „Усмивка“ официален език е българският. 
(2) Детската градина създава условия за усвояването на книжовния български език.
III.  Капацитет на детската градина. Обхват и прием на децата.
Чл.7. (1) Детската градина се помещава в специално проектирана и построена за целта основна сграда и бази, пригодени за тази дейност. 

(2) Сградата е двуетажна, изградена по типов проект през 1978г., санирана и газифицирана и отговаря на нормативните изисквания за физическата среда.
Чл.8. (1) Условията и редът за приемане на деца се определят от ЗПУО. На основание чл.57 ал.1 и ал.2 децата се приемат от тригодишна възраст, а при наличие на свободни места и от двегодишна възраст. В детската градина могат да се приемат в група до три деца със СОП.
(2). Кандидатстването за прием на деца в яслена и първа възрастова група за учебната 2025/2026 година е електронно в направена и поддържана от община Благоевград онлайн платформа с информацията за сроковете и процедурите за кандидатстване, класиране и записване на децата в детските градини
(3). Капацитетът на детската градина е както следва:

- 5 градински групи и 1 яслена в централната сграда с общо 170 места.
- 2 разновъзрастови групи във филиалите в с. Церово и с. Покровник с общо 50 места.
(4). Разпределението на децата се организира според възрастта им, а съгласно чл.62.ал.2 от ЗПУО може да се организира и в разновъзрастови групи. В съответствие с функциите и възрастта, децата се разпределени по възрастови групи както следва:

I-ва група 3  годишни; 
ІІ-ра група  - 4-5 годишни;

ІІІ-та подготвителна група - 5-6 годишни;

IV-подготвителна група  -  6-7 годишни;

яслена  - 1 година  - 2,5 годишни

(5). Като второстепенни разпоредители с бюджет, прилагащи системата на делегирани бюджети, директора на детската градина определя броя на групите и броя на децата в групите в съответствие с ДОС за физическата среда и информационното и библиотечното осигуряване на детските градини, училищата и центровете за подкрепа за личностно развитие и ДОС за финансиране на институциите в системата на предучилищното и училищно образование , приета с постановление № 219 на МС от 2017г. 

(6). При намаляване броя на децата в групите под 12, директора със своя заповед слива съответните групи в изпълнение на Наредбата на Общински съвет Благоевград.

(7).  През неучебно време /летните месеци/ директора със заповед сформира сборни групи, съобразно броя на децата, заявени от родителите им, че ще посещават детската градина.  Заявяването от родителите става чрез коректно попълване на декларация за съответния период на посещение на детето. 
(8). Предучилищното образование се организира в учебни години, като започва на 15 септември и е с продължителност дванадесет месеца. Учебното време се организира в педагогически ситуации, като броят и продължителността им се определя съгласно чл.24 и 25 от Наредба №5/03.06.2016 г. за предучилищното образование и е от 15.09.до 31.05.на следващата календарна година.

(9). Педагогическото взаимодействие се организира в основни и допълнителни форми, като педагогическата ситуация е основна форма на педагогическо взаимодействие. Допълнителни форми са тези, които учителят на групата организира съобразно потребностите и интересите на децата.

(10). Допълнителните дейности извън ДОС се провеждат от 10.30 ч. до 12.00 ч. и след обяд от 15.30 ч. до 17.30 ч. и таксите за тях се заплащат съгласно сключени договори по желание на родителите.
IV. Цели и задачи на ДГ
Чл.9. (1). Основната цел на детската градина е осигуряване на качествено предучилищно образование, съобразно възрастовите, индивидуалните и социалните потребности на децата.

(2). Основните задачи са:

· Развитие на познавателните, езиковите, социалните, емоционалните и двигателните умения на децата;

· Формиране на положително отношение към ученето;

· Интеграция и подкрепа на деца със СОП

ГЛАВА ВТОРА
Функции и организация на дейността - работно време, ежедневен прием, сформиране на сборни групи
Чл.10. (1). Детското заведение работи на петдневна работна седмица от 6.30ч.до 18.30ч.с изключение на:

· - официалните празници;

· - обявени неприсъствени дни от МОН и община Благоевград;

· - обявени неприсъствени дни с Решение на ПС при извънредни обстоятелства и след разрешение от Община Благоевград.

(2). Децата се приемат сутрин от 6.3000 ч до 840 ч и се вземат от 1630ч до 18.30 ч.
(3). След приключване на сутрешният прием в 8.40ч. външните врати се заключват за по-голяма сигурност и безопасност на децата и се отключват за вземането на децата в 15.30ч.  съгласно заповед на директора на детското заведение.
(4). По желание на родителя/след предварително договаряне/децата могат да се водят и вземат от детското заведение в удобен за тях час.

(5). В случай на закъснение децата се приемат след 8.45 ч. само след уведомление.

(6). На децата посещаващи подготвителна група не се разрешават безпричинни отсъствия, повече от 2 дни месечно.

(7). След 18.30 ч. невзети деца се предават на органите на МВР и се сигнализира Агенцията за защита на децата за случая.

(8). Децата се приемат лично от учителя или помощник-възпитател в ДГ и си издават лично на родителите или на писмено упълномощени от тях лица.
(9). Децата, които имат видимо здравословно неразположение – кашлица, хрема, зачервено гърло и др. симптоми, установени от медицинския специалист на сутрешния прием, се връщат и не се приемат в детската градина.
(10). На родителите се предоставя възможност за срещи и разговори с учителите на групата в удобно и за двете страни време или в дни по утвърден от директора график от 13.00ч. до 14.00ч.

(11). На родителите се забранява да внасят в гардеробчетата на децата хапчета, храна или опасни предмети.

(12). В ДГ „Усмивка“ не се приемат болни деца и не се приемат медикаменти за децата.

(13). При констатиране на неразположение на дете се уведомява родителя или личния му лекар и се отбелязва в здравния журнал.

(14). Родителят е длъжен да уведоми учителя на детето си при промяна на адрес и телефон.

(15). Диалогът мeжду родители и учители да се осъществява само в учтива форма. Забранява се провеждането на лични разговори на учителите с родителите.  
Чл. 11. Възпитателно-образователна работа:

(1). В ДГ“Усмивка“ образователния процес за 2-7 годишните се провежда, като се осигурява изпълнение на ЗПУО, Наредба №15/22.07.2019г.на МОН за статута и професионалното развитие на учителите, директорите и другите педагогически специалисти, ДОС, Наредба №5/03.06.2016г.на МОН за предучилищно възпитание и подготовка. ДГ “Усмивка“ работи по Програмна система за възпитание от 2 до 7  години и ползва  одобрените от МОН помагала на издателство „Бит и техника“- Златно ключе“ и на издателство „ Просвета“- „ Чуден свят“
(2). Възпитателно-образователната работа в ДГ “Усмивка“ има за цел осигуряване на хармонията в развитието на детето чрез единство на образователните взаимодействия и утвърждаване на детската индивидуалност и предучилищната подготовка на децата за училище.

(3). Целта на възпитанието и обучението в ДГ “Усмивка“ е да се развие максимално потенциалът на всяко дете благодарение на приноса и опита на възрастните – родители и учители.

(4). Възпитателно – образователната работа осигурява единство на възпитание и обучение, като създава оптимални условия за:

1.ориентиране на детето в общочовешки ценности и усвояване на различни видове дейности и форми на общуване;

2. овладяване културата на поведение;

3.обогатяване познанията на детето за света и когнитивното развитие;

4.овладяване на основни знания и умения за природната и социална среда /езикови, математически, естетико-художествени, двигателно-сетивни/;

5.стимулиране на детското творчество и развитие на способностите;

6.предучилищна подготовка на децата за училище;

7.диагностика за готовността на детето за училищно обучение се извършва от учителите на подготвителните групи;

8.оценка на подготвеността, нивото на знанията, уменията и отношенията на децата  се извършва от учителите на групата два пъти в годината и се отразява в дневника за всяко дете;

9. учителите на всички  възрастови групи отразяват в дневника два пъти в годината моментното развитие на всяко дете, без да го съотнасят към критерии, на които не отговаря;

10.образователният процес за детската градина се планира, като отразява направления и ядра по ДОС и се извършва по разработено за всяка група месечно разпределение и се отразява седмично съгласно хорариума на планираните ситуации в дневника на групата;

11. материалите за образователния процес се осигуряват съобразно решение на събрание на родителите.

12.съдържанието на образователния процес за изпълнение на Наредба №5/03.06.2016 г. за предучилищно образование и ДОС се реализира чрез учебни помагала, утвърдени от МОН, по избраните от  учителите програмни системи по групи. 
13. проведеният образователен процес се отразява ежедневно в дневника на групата по направления, ядра и теми.
14. Наредба 5/03.06.2016г., ДОС за предучилищно възпитание и подготовка се реализира при следния дневен режим:
7.00 ч. – 8.15 ч. – индивидуални занимания по интереси;

8.15 ч. – 8.30 ч. – утринно раздвижване;

8.30 ч. – 9.00 ч. – хранене и култура на поведение;
9.00 ч. – 10.30ч. – занимания по седмично разписание и програма;

10.30ч-.10.45 ч.- подкрепителна закуска;

10.45ч.–11.30ч.– занимания по дейности, включително и извън държавните образователни изисквания

11.30 ч. – 12.30 ч. – хранене и култура на поведение;

12.30 ч. – 15.00 /15.30/ ч. – сън

15.30 ч. – 15.45 ч. – физическа култура;

15.45 ч. – 16.15 ч. – подкрепителна закуска

15.45 ч. – 17.00 ч. – занимания по програма, както и дейности извън държавните образователни стандарти;
17.00  - 18.00 ч. – индивидуална работа.
15. Детският учител организира процеса на педагогическото взаимодействие в рамките на жизнено значими за децата ситуации, чрез подходящи за възрастта им форми на активност, съобразявайки се с индивидуалния темп и равнището на развитие на всяко дете без ограничение на време и средства.

16. Детският учител да не допуска в работата си  пряка и непряка дискриминация, основана на пол, народност, етническа принадлежност и религия.

17.Съгласно чл.5 ал.1 от Наредба №13/21.09.2016г. на МОН за гражданското, здравното, екологичното и интеркултурното образование в ДГ “Усмивка“ същите се осъществяват във всички възрастови групи – интегрирано в обучението по образователни направления и в допълнителни форми на педагогическо въздействие.

18.Съгласно чл.3 ал.1 от Наредба №13/21.09.2016г. на МОН за гражданското, здравното, екологичното и интеркултурното обраование същите са взаимно свързани и формират интердисциплинарен комплекс, насочен към придобиване на социални, граждански и интеркултурни компетентности и на компетентности, свързани със здравето и поддържането на устойчива околна среда.

19.Съгласно чл.3 ал.2 от Наредба №13/21.09.2016 г. на МОН в ДГ “Усмивка“ гражданското образование е насочено към формиране на гражданско съзнание и граждански добродетели и е свързано със знания за устройството на демократичното общество,за правата и задълженията на гражданина и с умения и готовност за отговорно гражданско поведение.
20.Съгласно чл.3 ал.3 от Наредба №13/21.09.2016 г.на МОН здравното образование в ДГ“Усмивка“ е насочено към развитие на умения за създаване или поддържане на здравословен стил и условия на живот и за доброволното адаптиране към поведение,благоприятстващо здравето.

21.Съгласно чл.3 ал.4 от Наредба №13/21.09.2016 г.на МОН екологичното образование в ДГ “Усмивка“ е насочено към формиране на екологична култура, екологично съзнание и екологично поведение.

22.Съгласно чл.3 ал.5 от Наредба №13/21.09.2016 г.на МОН интеркултурното образование в ДГ “Усмивка“ е насочено към усвояване на знания за културните и религиозни  различия и позитивно отношение към тях.

Чл.12. Инспектиране.

(1). Съгласно Наредба №15/08.12.2016г. за инспектирането в детските градини и училищата, детското заведение подлежи на инспектиране, чиято цел е установяване на степента на изпълнението на ДОС, като се формулира оценка за силните страни в дейността на образователната институция и за аспектите на дейността и които се нуждаят от подобрение.
(2). Съгласно чл.7 ал.1 от Наредба №15/08.12.2016г. за инспектирането на детските градини областите за инспектиране са образователния процес и управлението на институцията.

(3). Регламента по провеждане на инспектирането подробно са описани в глава трета чл.15 – 17 от Наредба № 15/08.12.2016 г. за инспектирането на детските градини.
(4). При възлагане на преподавателска норма на отсъстващ учител на педагогически персонал се заплащат лекторски часове, съгласно ВПРЗ на ДГ „Усмивка“.
ГЛАВА ТРЕТА
Структура и управление на детското заведение

Чл.13. (1). Детската градина решава самостоятелно основните въпроси на възпитателно-образователната работа и здравеопазването в системата на предучилищното образование и специфичните условия, при които работи. 

(2).  Органите на управление са директора, педагогически съвет и обществен съвет.
Чл.14.  Директорът като орган на управление в детската градина следва да:

1. организира, контролира, работи и отговаря за цялостната дейност;

2. реализира ЗПУО,Наредба № 5/03.06.2016г.г за предучилищно образование,ДОС;

3. осигурява безопасни и здравословни условия  за възпитание, обучение и труд;

4. представлява институцията пред органи, организации и лица и сключва договори с физически и  юридически  лица по предмета на дейността в съответствие с предоставените му правомощия;

5. разпорежда се с бюджетните средства;

6. сключва  трудови договори с персонала на ДГ “Усмивка“ по реда на КТ и Наредба № 15/22.07.2019 г. на МОН за статута и професионалното развитие на учителите, директорите и другите педагогически специалисти за заемане на длъжността “учител” ;

7. прекратява трудовите договори по реда на КТ;

8. организира приемането на деца в ДГ “Усмивка“

9. съхранява печата на ДГ “Усмивка“;

10.контролира правилното водене и съхранение на задължителната  документация;

11.директорът е председател на педагогическия съвет и осигурява изпълнение на решенията му;

12. представя Стратегията за развитие на детската градина, ПВТР, ПЗБУТ, ГПД, и други пред Педагогическия съвет и Общото събрание;

13. при отсъствие на директора за срок по-малък от 60 календарни дни, той определя със заповед свой заместник от педагогическия персонал на детското заведение за организиране и контролиране на дейността, съгласно чл.261 ал.1 от ЗПУО.

14. директорът предприема мерки за предотвратяване на форми на дискриминация в детското заведение.

15.участва в атестационната комисия и осъществява процес на оценяване на дейността на учителите  на всеки четири години.

16.осигурява необходимите условия за повишаване квалификацията на педагогическите специалисти.

17.организира, контролира и отговаря за процеса на управлението на качеството, съгласно чл.27ал.1 от Наредба № 16/08.12.2016 г. за управление на качеството в институциите.

18.няма право да предприема действия, противоречащи на ЗПУО, КТ, ПС и други нормативни актове.

19.няма право да насърчава с преки действия или бездействия мероприятия и дейности, които вредят на работата и реда в детската градина.

20.няма право да допуска политическа дейност и символика, пропагандиране на партийни, шовинистични и религиозни идеи на територията на детското заведение.

21.няма право да бездейства при критични ситуации.

22.няма право да използва недемократични методи и средства на управление.

Чл.15. (1)  Педагогическият съвет е специализиран орган за разглеждане и решаване на основни педагогически въпроси в Детска градина „Усмивка“:

(2). Педагогическият съвет:

1. приема ГПД на ДГ, ПБУТ, ПВТР и други, произтичащи от нормативни документи, отнасящи се до дейността на детската градина;

2  приема Стратегия за развитието на детското заведение за четири години;

3. приема годишен план на детската градина;

4.избира програмна система за обучение  на децата, одобрена от МОН;

5. определя организацията на педагогическия процес и дневния режим, принципа на сформиране на групите в зависимост от възрастовия състав;

6.обсъжда и приема индивидуални програми за интегриране  и развитие на деца със специфични образователни потребности;

7.обсъжда и взема решения по анализа на здравното състояние и физическото развитие на децата;

8.обсъжда и приема дейности извън държавните образователни стандарти и програмите за осъществяването им, които се съгласуват и с председателя на Обществения съвет.
(3). Педагогическият съвет включва в състава си учителите и други специалисти с педагогически функции. В състава на педагогическия съвет с право на съвещателен глас могат да участват медицинските сестри, работещи в  детското заведение и председателя на Обществения съвет;

(4). Педагогическият съвет работи по изготвен годишен план.

(5). Педагогическият съвет се свиква най-малко веднъж на два месеца от директора:

1. Извънредно заседание се свиква по искане на най-малко 1/3  от числения му състав.

2. Решенията на педагогическия съвет се приемат с обикновено мнозинство в присъствието на не по-малко от 2/3 от числения му състав.

3. Решенията на педагогическия съвет могат да бъдат отменяни от самия съвет с квалифицирано мнозинство/ 2/3 от гласовете на присъстващите/ или от МОН.

4. За всяко заседание се води протокол. Протоколите се вписват в специална книга и се оформят с подписите на председателя и секретаря най-късно до три дни след заседанието.

5. Директорът определя със заповед секретаря на педагогическия съвет. За 2025/2026 учебна година секретар е Адриана Ангова - Цветкова.
Чл.16.Общественият съвет е орган за подпомагане развитието на детската градина и за упражняване на граждански контрол при управлението й, съгласно чл.265 ал.1 и 2 и чл.270 от ЗПУО.

1/Представителите на родителите се излъчват на събрание свикано от директора, като се определя броят им и се избират резервни членове.

2/Представителите на работодателите се определя от областния управител.

3/Представителя на финансиращия орган се определя от Кмета на общината.

4/Председателя на Обществения съвет се избира от членовете му.

5/Членовете на Обществения съвет се определят за срок не по-дълъг от три години.

6/Общественият съвет се свиква на заседание най-малко четири пъти годишно, като задължително провежда заседание в началото на учебната година съгласно чл.19 от Правилника за създаването, устройството и дейността на обществените съвети към детските градини и училищата. 

7/Директорът на детската градина има право да присъства на заседанията на Обществения съвет и да изразява становище по разглежданите въпроси съгласно чл.268 от ЗПУО и чл.24 от Правилника за създаването, устройството и дейността на обществените съвети към детските градини и училищата.

Специалисти и работници

Чл.17.  Числеността на персонала се определя от директора, поради прилагане системата на делегиран бюджет.
Чл.18.Учители
18.1.Учителят организира и провежда възпитанието и обучението на децата, съобразно ДОС.

18.2.Съгласно чл.221 ал1 от ЗПУО  повишаването на  квалификацията е непрекъснат процес на усъвършенстване и обогатяване компетентностите на педагогическите специалисти за ефективно изпълнение на изискванията за  изпълняваната работа и за кариерно развитие. 
18.3.Повишаване квалификацията на педагогическите специалисти се измерва чрез система от квалификационни кредити и се удостоверява с документ, като не трябва да имат по-малко от 48 академични часа за всеки период на атестиране.

18.4.Вътрешноинституционалната квалификация се измерва в академични часове и за нея не се присъждат квалификационни кредити. Детската градина е длъжна да осигури условия за повишаване на квалификацията не по-малко от 16 часа годишно за всеки педагогически специалист.

18.5.Постигнатите компетентности се отразяват в професионално портфолио съгласно чл.66 от Наредба № 15/22.07.2019г.на МОН за статута и професионалното развитие на учителите,директорите и другите педагогически специалисти,включващо разработени материали,които доказват активното му участие в реализирането на политиката на детската градина,професионалните му изяви,професионалното му усъвършенстване и кариерното му израстване,както и постигнатите резултати с децата.

18.6.За всяко дете учителите изготвят портфолио.
18.6.1.Детското портфолио съдържа:

18.6.2.Трите имена на детето, родителите, адрес;

18.6.3.Дата на постъпване в детската група,анкета за входно ниво;

18.6.4.Значими за децата постижения – рисунки,апликации и т.н.
18.6.5.В края на ПГ – анкета за изходно ниво;

18.6.6.Гореупоменатите материали да се съхраняват в класьор за всяко дете;

18.6.7.В края на ПГ – класьорът/портфолиото/се предоставя на родителите на детето.

18.7.Всички учители по групи изработват годишно тематично разпределение по образователни направления за учебната година и задължителна документация на групата.
 18.8.Съгласно чл.13 ал.2 от Наредба №16/08.12.2016г.за управлението на качеството в институциите процесът на самооценяването завършва преди края на всяка учебна година. Самооценяването се извършва в следните области:
  - управление на институцията- ефективно разпределяне, използване и управление на ресурсите за повишаване качеството в институцията, лидерство, стратегии и планиране;

   - образователен процес – обучение, възпитание и социализация.;

18.9.Съгласно чл.14 от Наредба №16/08.12.2016 г.за управлението на качеството в институциите в процеса на самооценяването са учителите, директора, както и родителите. Същото се извършва от работна група, която предлага на директора дейностите, процедурите, критериите, показателите и инструментите за самооценяването на качеството на предоставяното образование в ДГ „Усмивка“;

18.10.Алгоритъма на самооценяването е определен в чл.18 от Наредба №16/08.12.2016г.за управлението на качеството в институциите. 
18.11.Учителите нямат право да събират пари от родителите по какъвто и за какъвто и да  било повод. 

18.12.Нямат право да упражняват професията „учител“ лица, страдащи от заболявания и отклонения, които застрашават живота и здравето на децата, определени с Наредба на министъра на образованието, съгласувана с министерството на здравеопазването.

Права, отговорности и задължения на родителите.

Чл. 19. Родителите на децата имат право:
· Да получават информация за отглеждането и възпитанието на своето дете и за здравословното му състояние;

· Да избират допълнителни педагогически услуги извън държавните образователни изисквания;

· Да отправят препоръки, предложения, въпроси, молби и сигнали пред ръководството на детското заведение;

· Да наблюдават открити педагогически моменти по отглеждането и образованието на децата.

· Да прави предложения за подобряване организацията и дейността на детското заведение.

· Да сътрудничат и да участват активно в живота на детската градина.

Чл.20.Родителите са длъжни:

· Да посещават родитело-учителските срещи.

· Активно да участват в избора на родителски актив в групата.

· Да оказват съдействие и помощ за хигиенизиране и подобряване на материално-технеческата база

· Нямат право да обиждат служителите и да разпространяват информация уронваща престижа на ДГ “Усмивка“ директно, в пресата или по какъвто и да е друг начин.

· С цел създаване на активни демократично функциониращи общности към ДГ “Усмивка“ се създава Обществен съвет от трима членове и двама резервни, който одобрява Стратегията за развитие на детската градина и приема ежегодния отчет на директора за изпълнението й и тримесечните финансови отчети; участва в работата на ПС; предлага политики и мерки за подобряване на образователния процес; участва с представители в комисиите за атестиране на директора и учителите; участва в създаването и приемането на Етичен кодекс.

Здравословни и безопасни условия на труд - хранене и здравно обслужване  

Чл.21. Храната в  ДГ „Усмивка“ се приготвя според изискванията на МЗ, Наредба №6/10.08.2011г.за здравословното хранене на децата, Наредба 8/04.12.2018г. за специфичните изисквания към безопасността и качеството на храните, предлагани в детските заведения и Рецептурник за рационално и балансирано хранене по възрастови групи.

21.1. Хранителните продукти от фирмите се приемат от домакина. Осъществява се контрол по НАССР система при приемане и съхраняване на количествата и по качеството на продуктите.

21.2. Седмичното меню се изработва от домакина, специалиста по здравни грижи и готвача. Одобрява се от директора.

21.3. Продуктите за приготвяне на храната се получават от склада на кухнята, след като са претеглени на кантара по количества, определени в книга за планиране на продукти за следващия ден на база броя на децата в деня на изписването на продуктите от комисия в състав: готвач, домакин и спец. по здр. грижи. Същите се изписват в калкулационна ведомост в деня на хранене. Отговорност за качеството и количеството  при влагането на продуктите носи готвачът.

21.4. За деца с медицинско предписание за диетично хранене детската градина осигурява необходимите хранителни продукти.

21.5. Контролът по количеството и качеството на храната се осъществява от директора и специалиста по здравни грижи.

21.6.Храната не се допуска по групите, без да е проверена за количеството и качеството за отделните групи.

21.7. От храната ежедневно се заделят проби, които се съхраняват при температура от 0” до 4”С в продължение на 48 часа.

21.8. Храната в групите се разпределя от помощник-възпитателите под контрола на учителите и от специалистите по здравни грижи в яслената група.

21.9. Учителите и спец.по здр.грижи контролират консумирането на храната от децата.

21.10. Резултатите от храненето на децата се проверяват всеки месец от специалиста по здравни грижи (изчисляване на дневния продуктов набор при 75% хранене).

21.11. Количеството продукти за едно дете се определят от спец.по здр.грижи на детското заведение на основание БДС и Рецептурника за ДГ и ДЯ.

21.12.Заповедта за храната се издава до 930ч. и включва броя на децата за деня.

21.13.Искането за деня и калкулационната ведомост за хранителните продукти се приключва до 1130 ч. и се предава на директора.

21.14.Продуктите за следващия ден се предават от домакина  на готвача в присъствието на специалиста по здравни грижи.

21.15. Количеството на храната се разпределя съобразно Рецептурника:

супа –100 гр; второ – 120 -130 гр.; салата – 30-100 гр.; десерт 150-200 гр;

закуски - от 85 – 100 гр., течности /сок, чай и др./ - 200 гр.

21.16. Храната се разпределя от готвача на основание заявената със собственоръчния подпис на учителката бройка на групата. Ако има допълнителни порции, те се разпределят в по-голямата си част за трета и четвърта група.

21.17. Храната се получава от пом.-възпитателите на групите. Възраженията за брой, количество и качество се правят при спец.по здр.грижи  и директора.

21.18. Не се разрешава внасянето в групите на торти и други сладкиши по какъвто и да е повод.
Здравно обслужване

Чл. 22. Здравното обслужване в ДГ “Усмивка“ се осъществява съобразно Наредба № 3/2000г и Наредба № 3/05.02. 2007г.   на МЗ от специалисти по здравни грижи.
Чл.23. Здравният специалист провежда профилактични дейности за предотвратяване или ограничаване на рисковите фактори в ДГ “Усмивка“ като:

· системно наблюдава физическото и нервно-психическото развитие на децата;

· провежда закалителни и оздравителни процедури;

· контролира изпълнението на санитарно-хигиенните изисквания и противоепидемичния режим;

· организира здравното възпитание на децата и провежда здравна просвета на родителите и персонала;

· организира правилното и рационално хранене на децата;

· изпълнява задълженията по разработването, внедряването и прилагането на НАССР-система в детското заведение;

· организира непрекъснат контрол върху здравното състояние на децата;

· ежедневно провежда филтър на децата;

· предприема мерки за избягване на травми, отравяния, изгаряния;

· в срок до 30.06. на календарната година извършва анализ на проведените имунизации и изпраща до РИОКОЗ обобщена справка;

· води утвърдената от МЗ в Наредба № 3 и Наредба №5 задължителна документация;

· наблюдава физическото развитие и определяне на физическата  дееспособност на децата;

· участва в подготовката, подбора и провеждането на различните форми на отдих, туризъм и обучение на децата;

· регистрира здравното и имунизационно състояние на всяко дете, получени като информация от личния лекар на детето в здравно-профилактичната карта;

· организира провеждането на профилактични и противоепидемични дейности при възникване, предотвратяване и ограничаване разпространението на заразни и паразитни заболявания  в ДГ “Усмивка“.

Чл. 24. Здравният специалист задължително оборудва спешен медицински шкаф.

Чл.25. Всяка година здравният специалист осигурява нагледна информация и обучава ръководството и персонала за оказване на първа помощ.

Чл. 26. Здравният специалист участва в състава на Педагогическия съвет с право на съвещателен глас 
Чл. 27. Лице, определено със заповед на директора за отговорник по безопасни условия на труд провежда периодично необходимия инструктаж на персонала.
ГЛАВА ЧЕТВЪРТА                                                   
ВИДОВЕ ЗАЩИТА НА ЛИЧНИ ДАННИ

ЛИЦАТА ПО ЗАЩИТА НА ЛИЧНИТЕ ДАННИ

Чл. 28. (1) За обезпечаване на адекватна защита на регистрите с лични данни администраторът определя лице по защита на личните данни.

 (2) Лицето/лицата по защита на личните данни има следните правомощия:

1. осигурява организация по водене на регистрите и мерки за гарантиране на адекватна защита;

2. следи за спазването на конкретните мерки за защита и контрол на достъпа съобразно спецификата на водените регистри;

3. осъществява контрол по спазване на изискванията по защита на регистрите;

4. специфицира техническите ресурси, прилагани за обработване на личните данни;

5. подпомага установяването на обстоятелства, свързани с нарушаване на защитата на регистрите;

6. в случай на установяване на нарушение на сигурността на личните данни, лицето по защита на личните данни уведомява в спешен порядък администратора на лични данни.

Настъпилото събитие поражда задължение на администратора на лични данни в рамките на 72 часа от установяване на нарушението незабавно да уведоми КЗЛД за нарушаване сигурността на личните данни в ДГ “Усмивка“. 

 7.Поддържа връзка с Комисията за защита на личните данни (КЗЛД) относно предприетите мерки и средства за защита на регистрите;

8. контролира спазването на правата на потребителите във връзка с регистрите и програмно-техническите ресурси за тяхната обработка.
9. Периодично информира персонала по въпросите на защитата на личните данни;

10. следи за спазване на организационните процедури за обработване на личните данни и провежда периодичен контрол за спазване на изискванията по защита на данните и при открити нередности взема мерки за тяхното отстраняване.

Чл. 29. (1) С цел недопускането на неправомерен достъп, както и всички други незаконни форми на обработване на личните данни, администраторът организира и предприема мерки, съобразени със съвременните технологични постижения и рисковете, свързани с естеството на данните, които трябва да бъдат защитени.
(2) Видове защита:

1. Физическа защита на личните данни представлява система от технически и организационни мерки за предотвратяване на нерегламентиран достъп до сгради, помещения и съоръжения, в които се обработват лични данни.
2. Персонална защита представлява система от организационни мерки спрямо физическите лица, които обработват лични данни по указание на администратора.

3. Документална защита представлява система от организационни мерки при обработването  на лични данни на хартиен носител.

4. Защита на автоматизираните информационни системи и/или мрежи представлява система от технически и организационни мерки за защита от незаконни форми на обработване на личните данни.
          Чл. 30 (1) Всяко лице желаещо да внесе документ съдържащ лични данни предоставя същия в деловодството на ДГ “Усмивка“. Лицето приемащо документа е задължено да запознае вносителят на документите с правата му на субект на лични данни, както и с Вътрешните правила за тяхната обработка. Преди приемането му, вносителят попълва съответна Декларация по образец предоставена му от лицето приемащо документите за  деклариране на предоставените лични данни и основанието, на което те се предоставят и ще се ползват. Лицето, приемащо документите има право да изисква от субекта на лични данни документа, доказващ истинността на предоставените лични данни, а при наличие на предвидена в закона възможност, да снима копие от този документ и да го приложи към декларацията. 
(2) Внесените документи с лични данни се докладват на Директора, който ги разпределя на лицата обработващи съответните лични данни.
 (3) Лицата обработващи личните данни са задължени да предоставят личните данни в съответствие с разпореждането на Директора на Администратора.
(4) Лични данни се предоставят на трети лица само чрез Директора на Администратора.

 (5) При предоставяне на личните данни за ползване от трети лица, те попълват декларация за задължението си да обработват личните данни съгласно Регламент
 2016/679 и ЗЗЛД.

        МЕРКИ ЗА ЗАЩИТА ПРИ ОБРАБОТВАНЕ НА ЛИЧНИТЕ ДАННИ

Чл. 31. (1) Правилата за защита при обработване на лични данни регламентират технически  мерки, които:
        1. отхвърлят достъпа на неоторизирани лица до оборудването за обработка на данни – контрол на достъпа до оборудване;

2. предотвратяват неоторизираното четене, копиране, промяна или унищожаване на информационни носители – контрол на информационните носители;

3. предотвратяват неоторизираното добавяне, въвеждане, преглеждане, промяна или заличаване на съхранени лични данни – контрол по съхраняването;

4. предотвратяват използването му от неоторизирани лица, използващи комуникационно оборудване за данни – контрол на потребителите;

5. гарантират, че лицата, които са оторизирани да ползват система за автоматизирана обработка на данни, имат достъп само до данните, включени в обхвата на техния достъп – контрол на достъпа до данни;
6. осигуряват възможността за проверка и установяване до кои органи са били или могат да бъдат изпратени или предоставени личните данни чрез използване на комуникационно оборудване за данни – контрол на комуникациите;

7. осигуряват възможност за последваща проверка и установяване какви лични данни са въведени в системите за автоматизирана обработка на данни, кога и от кого са въведени данните – контрол на въвеждане;

8. предотвратяват неоторизирано четене, копиране, промяна или изтриване на лични данни при трансфер на лични данни или превозване на носители на данни – контрол при транспортиране;

9. осигуряване на възможност инсталираните системи да могат да се възстановяват в случаи на прекъсване на функционирането – възстановяване;

10.осигуряват правилното функциониране на системата, докладване на появата на грешки във функциите (надеждност) и гарантират, че съхранените данни не могат да бъдат повредени чрез неправилно функциониране на системата – интегритет.

Чл. 32.(1)Служителят/те, обработващ/и лични данни, взема/т мерки за гарантиране на надеждност при обработването, като осъществяват технически и организационни мерки за защита.
 (2) При автоматичната обработка на лични данни се осъществяват технически мерки за защита срещу

1. неоторизирано четене, възпроизвеждане, промяна или премахване на носителя на данните;

2. неоторизирано въвеждане, промяна или заличаване на съхранени лични данни;

3.неоторизирано използване на системите за лични данни чрез средства за пренос на данни;

4.неоторизиран достъп до лични данни.

                                                               ГЛАВА ПЕТА
Финансиране и такси

Чл. 33. ДГ „Усмивка“ прилага системата на делегиран бюджет и нейните дейности се финансират със средства от държавния бюджет през Община Благоевград като ПРБ.

33.1. Допълнително финансиране се осъществява чрез кандидатстване по проекти, спонсорство, дарения на физически и юридически лица.

33.2. Парични и други дарения се приемат в ДГ “Усмивка“ от комисия в състав, определена със заповед от директора или по банковата сметка на детското заведение и се предават за завеждане в книгата за дарения на ДГ “Усмивка“ и счетоводството за отчет.

Чл.34. За отглеждане, възпитание и обучение на децата в ДГ “Усмивка“ родителите или настойниците  не заплащат такса.
Чл.35. За допълнителните педагогически и други услуги по желание на родителите или настойниците, съобразно интересите и потребностите на децата се заплащат такси, съгласно сключените договори с представителите на съответните обучителни организации и школи.
                                                                   ГЛАВА ШЕСТА
Документация на детската градина

Чл.36. В ДГ “Усмивка“ се води следната задължителна документация в електронен/ хартиен вид, съгласно Наредба за изменение и допълнение на Наредба № 8 от 11.08.2016г за информацията и документите за системата на предучилищното и училищното образование,/ДВ, бр. 66 от 2016г/
· Дневник на групата, на подготвителна група - срок  5 години;

· Книга за контролната дейност на директора и констативни протоколи - срок  5 години;

· Книга за регистриране на проверките на контролните органи на МОН – 5 години; 

· Книга за протоколи от заседанията на педагогическия съвет - срок  20 години;

· Книга за регистриране заповедите на директора – за дейността срок 20 години-за ТПО срок – 50 години;
· Книга за санитарното състояние - срок  5 години;

· Книга за регистриране на даренията и свидетелствата за дарения - срок 20 години;
· Книга за заповедите за храната  - срок 5 години;
· Книга за трудовите книжки - срок постоянен;

· Книга за регистриране на трудовите злополуки - срок постоянен;

· Регистрационна книга за издадените удостоверения – срок 50 години;

· Инвентарна книга и отчетни документи съгласно Закона за счетоводството ;

· Дневник за входящата кореспонденция – срок 10 години;

· Дневник за изходящата кореспонденция – срок 10 години;

· Летописна книта – срок постоянен;

· Досиета на персонала – срок постоянен;

· Регистрационна книга за издадените дубликати на удостоверения-срок-50 год;
· Дневник за дейности за подкрепа за личностно развитие – срок -5 години;
· Таксова книга – срок постояненен;
· Ревизионна книга за вписване на констатации и предписания на
 контролните органи по спазване на трудовото законодателство
· здравните книжки на служителите и личните картони на децата се съхраняват в кабинета на здравния специалист, който следи за изрядното им съхранение и водене.
Чл. 37. Задължителната документация се води съобразно изискванията на Наредба №8/11.08.2016 г.за информацията и документите за системата на предучилищното и училищното образование. Документацията се номерира, прошнурова и подпечатва с печата на детската градина. В задължителната документация не се пише с молив, само със син химикал  и не се драска.

Чл.38. Отчетност се води по образци, одобрени от централното статистическо управление на МС.

Чл.39. В ДГ “Усмивка“ се води и помощна документация за планиране в групите, тетрадка за отразяване на проведения филтър, за заявка на броя деца за хранене, инвентарна книга за задължителната документация, книга за контрола на храната и хигиената в детската градина и други със срок 1 година.

ГЛАВА СЕДМА
           Преходни и заключителни разпоредби.
1. Този Правилник се издава съгласно ЗПУО,чл.181 от КТ, Конституция на РБ, Закона за защита правата на детето, Конвенция за защита правата на детето.

2. Директорът може да издава заповеди и наредби, с които да регламентира неуредени с този Правилник или с други нормативни актове въпроси.

3. Директорът може да отменя издадени от него или от подчинените му заповеди, поради отпадане на основанието, на което са издадени, или по други съображения. Служителите имат право да правят писмени предложения за изменение на Правилника, адресирани до директора. Предложенията се разглеждат от определена със заповед на директора комисия в едноседмичен срок, ако те са подкрепени поне от 1/3 от щатния персонал.

4. Директорът запознава служителите не членове на ПС и родителите с Правилника в десетдневен срок след влизането му в сила.
Правилникът за устройството и дейността на ДГ „Усмивка“ е приет на ПС и влиза в сила от 18.09.2025год. след проведено Общо събрание и подлежи на актуализация съобразно предстоящото обновяване на нормативната уредба.

